৩২৫ রানের লক্ষ্যে ব্যাট করতে নেমে শুরুতেই উইকেট হারিয়ে ব্যাকফুটে শ্রীলঙ্কা। প্রথম ওভারের তৃতীয় বলেই উইকেট হারান ওপেনার গুনাথিলাকা। এরপর একে একে মিরাজ, তাসকিন, মোস্তাফিজ কিংবা সাকিবদের পেস ও ঘূর্ণি আক্রমণের মুখে খেই হারাতে থাকে লঙ্কানরা। দিনেশ চান্দিমাল অভিজ্ঞতার জোরে চেষ্টা করেছিলেন লঙ্কানদের টেনে তুলতে। শেষ দিকে চেষ্টা করেছিলেন থিসারা পেরেরা। এই দু’জনই পেয়েছেন হাফ সেঞ্চুরির দেখা। চান্দিমাল সর্বোচ্চ ৫৯ এবং পেরেরা করেন ৫৫ রান।